Vennskapstre forsvant - nå er mysteriet oppklart
De to presidentene hadde sammen med sine førstedamer, Melania Trump og Brigitte Macron, en treplantingsseremoni på South Lawn utenfor Det hvite hus mandag forrige uke.Alle fire smilte sine bredeste smil, og Macron og Trump hadde funnet frem spader og strødde jord over treets røtter foran fotografene. Trump serverte til og med en tommel opp, mens førstedamene ved et tilfelle holdt hender. Seks dager senere var treet plutselig forduftet, meldte AP . «En blek gressflekk er alt som står igjen», kunne de melde søndag morgen. Treet var en gave fra Macron i forbindelse med at han var på besøk i Washington. Det var hentet fra Belleau Wood i Frankrike der 2000 amerikanske soldater døde under første verdenskrig.Det hvite hus ville først ikke forklare hvorfor treet var borte, men senere på kvelden var mysteriet løst. På grunn av frykt for at franske parasitter skulle ta for seg i den prominente hagen har Macrons tre blitt satt i karantene, melder Reuters. – Det vil snart bli plantet igjen i hagen i Det hvite hus. Det er ingen grunn til bekymring. Treet har det veldig fint, sier en talsmann for Det hvite hus. les også (VG+)
For en knapp uke siden markerte Donald Trump og Emmanuel Macron sitt gode vennskap med å plante et eiketre utenfor Det hvite hus. Da treet plutselig ble borte gikk alarmen.